ขอสอบถามคุณหน่อยครับ พอดีแฟนไปบีบเต้านมแล้วมีน้ำนมสีขาวไหลออกมาและเป็นเฉพาะเต้านมขวาข้างเดียว อยากทราบว่าสาเหตุมันเกิดจากอะไรได้บ้างและควรทำอย่างไร
สวัสดีค่ะ การมีน้ำนมไหลออกมา โดยไม่ได้อยู่ในภาวะตั้งครรภ์หรือให้นมบุตรนั้น อาจจัดเป็นภาวะผิดปกติ อาจเกิดจาก-การใช้ยาบางชนิด เช่น ยารักษาโรคทางจิตเวชต่างๆ เช่น phenothiazine, haloperidol, reserpine, ยาแก้คลื่นไส้อาเจียน domperidone, การใช้ฮอร์โมน estrogen เสริม, ยาแก้ปวดกลุ่มมอร์ฟีน ยาเสพติดโคเคน และกัญชา-เกิดจากเนื้องอกหรือมะเร็งของท่อน้ำนม-การไปคลึงหรือไปนวดเค้นบ่อยๆ-เกิดจากโรคต่างๆ นอกเหนือจากเต้านม เช่น เนื้องอกของต่อมใต้สมอง ไตวาย ภาวะไทรอยด์ฮอร์โมนต่ำ เป็นมะเร็งปอด เป็นต้นแนะนำพบแพทย์เพื่อหาสาเหตุต่างๆที่เป็นไปได้ดังกล่าวไปเบื้องต้นไม่ไปบีบเต้านมเองบ่อยๆ ระวังการกระทบกระแทก คอยหมั่นคลำก้อนหรือหาความผิดปกติของเต้านมใหม่ๆเสมอ